Liste over norske bryggerier

Liste over norske bryggerier inneholder historiske og aktuelle bryggerivirksomheter i Norge.

I 1690-årene ble det anlagt et bryggeri ved Fredriksten Festning for å forsyne soldatene på garnisonen med øl. Chr. Stabells skipsølbryggeri ble anlagt i Christiania i 1776 og drev sin virksomhet til det gikk inn ca. 1800. I Jens Krafts Topographisk-Statistisk Beskrivelse Over Kongeriket Norge, Første Deel er det for 1820 ikke registrert ett eneste bryggeri. I 1821 ble Youngs Bryggeri etablert i Christiania. Det ble i 1837 omdøpt til Schous bryggeri etter Christian Schous overtakelse.

Da Schous Bryggeri i 1843 startet med undergjæret bayerøl, ble produksjon og lagring enklere. Den nye produksjonsmåten førte til en enorm oppblomstring av bryggerier, og i 1857 var det 343 bryggerier i Norge. I 1901 hadde Bryggeriforeningen 44 medlemmer. I tillegg fantes Dahls bryggeri i Molde (fra 1860–1890 Molde Bryggeri, 1890–1902 Dahls bryggeri, deretter Rauma Bryggeri frem til 1919), Nedreqværn Bryggeri i Brumunddal (–1903) og Agder Bryggeri (1899–1902, 1906–1909). Mange av disse nye bryggeriene gikk imidlertid konkurs, eller ble kjøpt opp av konkurrenter. Konkurransen om markedet, og behovet for rasjonell produksjon og transport førte til at antallet bryggerier stadig sank. I 1890 var det bare 46 bryggerier igjen. 

Etter årtusenskiftet er det startet mange nye, små bryggerier for produksjon av spesialøl. Etter at alkoholloven ble endret i 2003 er det også anlagt mikrobryggerier i tilknytning til gårdsturisme og utesteder som selger eget brygg. Det eldste norske bryggeriet i drift er Aass Bryggeri i Drammen, anlagt i 1834.

De største aktørene i markedet er danskeide Ringnes og danskeide Hansa Borg. Ringnes står bak merkevarene Ringnes, Frydenlund, E.C. Dahls, Lysholmer, Tou, Farris, Nordlandspils, Arendalspils, Tuborg og Carlsberg i Norge. Hansa Borg lager Hansa, Borg, CB, Fredrikstad, Nøgne Ø, og Heineken i Norge. De tre mellomstore bryggeriene er Mack, Aass og Grans. Ringnes omsetter for over 3 milliarder norske kroner og Hansa Borg for over 1 millard norske kroner. Mack, Aass og Grans har en samlet omsetning på 800 millioner kroner. Videre på listen over de ti største bryggeriene ligger Berentsens, Arendals, Lervig, Ægir og Haandbryggeriet.

Bryggerier og ølprodusenter

Bryggeripuber

Referanser

Litteratur
 Sissel Brunstad Norsk ølhistorie – frå Odins skål til i dag Skald forlag 2020 ISBN 9788279592891
 Hylje Mortensen og Vidar Johnsen: Norsk øl. Tun forlag 2009. ISBN 978-82-529-3286-7
 Gustav Jørgensen: Skummende lidenskap - fem stabeiser og deres øl 2013
 Jørn Idar Almås Kvig: Ølboka. Front Forlag 2014 ISBN 978-82-826-0329-4
 Gahr Smith-Gahrsen, Hugo Ivan Hatland og Skjalg Ekeland: Den norske ølrevolusjonen. Kagge Forlag 2014 ISBN 9788248915249
 Knut Albert Solem: Norsk øl- og bryggeriguide. Vega Forlag 2016. ISBN 978-82-8211-459-2
 Jørn Idar Almås Kvig: Den norske ølboka - en guide til norske øl og bryggerier. Goliat Forlag AS, 2016 ISBN 9788293430155
Jørn Idar Almås Kvig: Sommerøl - en guide til sommerens øl. Goliat forlag AS, 2016. ISBN 9788293430025

Eksterne lenker 
 Norske bryggerier  Bryggeri- og drikkevareforeningen

 
Bryggerier